**«Қазақстан Республикасындағы сайлау туралы»**

**Қазақстан Республикасының Конституциялық заңына өзгерістер мен толықтырулар енгізу туралы»**

**Қазақстан Республикасы Конституциялық заңының жобасы бойынша**

**САЛЫСТЫРМАЛЫ КЕСТЕ**

|  |  |  |  |  |
| --- | --- | --- | --- | --- |
| **р/с №** | **Құры-лымдық элемент** | **Қолданыстағы редакция** | **Ұсынылатын редакция** | **Негіздеме** |
| **1** | **2** | **3** | **4** | **5** |
|  | 89-баптың 3-тармағы | **89-бап. Мәжiлiс депутаттығына кандидаттарды тiркеу**  …  3. Партиялық тізімдерді тіркеу мынадай құжаттар болған жағдайда жүргізіледі:  1) Республиканың Әділет министрлігінде саяси партияның тіркелгені туралы құжаттың көшірмесі қоса тіркелген, саяси партияның жоғары органының партиялық тізімді ұсыну туралы хаттамасынан үзінді көшірме;  2) азаматтың партиялық тізімге енгізуге келісімі туралы өтініші;  3) партиялық тізімге енген әрбір адам туралы өмірбаяндық деректер;  4) кандидат пен оның зайыбының (жұбайының) активтер мен міндеттемелер туралы декларациялар тапсырғаны жөнінде мемлекеттік кіріс органының анықтамасы;  5) саяси партияның сайлау жарнасын енгізгенін растайтын құжат;  6) партиялық тізімге енгізілген адамның осы тізімді ұсынған саяси партияға мүшелігін растайтын құжат. | **89-бап. Мәжiлiс депутаттығына кандидаттарды тiркеу**  …  3. Партиялық тізімдерді тіркеу мынадай құжаттар болған жағдайда жүргізіледі:  1) Республиканың Әділет министрлігінде саяси партияның тіркелгені туралы құжаттың көшірмесі қоса тіркелген, саяси партияның жоғары органының партиялық тізімді ұсыну туралы хаттамасынан үзінді көшірме;  2) азаматтың партиялық тізімге енгізуге келісімі туралы өтініші;  3) партиялық тізімге енген әрбір адам туралы өмірбаяндық деректер;  4) кандидат пен оның зайыбының (жұбайының) активтер мен міндеттемелер туралы декларациялар тапсырғаны жөнінде мемлекеттік кіріс органының анықтамасы;  5) саяси партияның сайлау жарнасын енгізгенін растайтын құжат;  6) партиялық тізімге енгізілген адамның осы тізімді ұсынған саяси партияға мүшелігін растайтын құжат.  **Осы тармақтың бірінші бөлігінде көрсетілген құжаттарға мүгедектігі бар адамдар-кандидаттар халықты әлеуметтік қорғау саласындағы уәкілетті орган белгілеген нысан бойынша мүгедектігі туралы анықтамаларды қосымша ұсынады.** | Мемлекет басшысы 2021 жылғы 1 қыркүйектегі «Халық бірлігі және жүйелі реформалар - елдің өркендеуінің берік негізі» атты Қазақстан халқына Жолдауында *«Сайлау тізімдерінде әйелдер мен жастар үшін 30 пайыздық квота туралы норманы енгізу партияларды неғұрлым белсенді жұмысқа, өз қатарларын жасартуға, жаңа тұлғаларды іздеуге итермелегенінатап өтті.*  *Сонымен қатар, халық қалаулыларының қорытынды құрамдарында квота тиісті көрініс таппады. Сондықтан толыққанды нәтиже алу үшін депутаттық мандаттарды бөлу кезінде осы квотаны міндетті түрде есепке алу туралы норманы заңнамалық тұрғыдан бекіту қажет*.  *Біз инклюзивті қоғам құрып жатырмыз.*  Әзірге біздің елімізде мүгедектігі бар және **ерекше қажеттіліктері бар адамдар** *қоғамдық-саяси өмірде нашар көрінеді.*  *Ерекше қажеттіліктері бар адамдар үшін квота белгілей отырып, әйелдер мен жастардан басқа, азаматтардың квоталанатын санаттарының тізбесін кеңейтуді ұсынамын.».*  Осылайша, депутаттық мандаттарды бөлу кезінде квотаны міндетті есепке алу туралы норманы бекіту, **сондай-ақ ерекше қажеттіліктері бар адамдар үшін квота белгілей отырып**, әйелдер мен жастардан басқа, **азаматтардың квоталанатын санаттарының тізбесін кеңейту** мақсатында заңнамаға өзгерістер мен толықтырулар енгізу қажет. |
|  | 89-баптың 4-тармағы | 89-бап. Мәжiлiс депутаттығына кандидаттарды тiркеу  …  4.Тіркеуге бір саяси партиядан оған саяси партиялар арасында бөлінетін депутаттық мандаттардың белгіленген санының отыз процентінен аспайтын адамдар саны енгізілген бір ғана тізім жіберіледі.  Партиялық тізімде **әйелдер мен жиырма тоғыз жасқа толмаған адамдардың** саны оған енгізілген адамдардың жалпы санының кемінде отыз пайызын құрауға тиіс. | 89-бап. Мәжiлiс депутаттығына кандидаттарды тiркеу  …  4.Тіркеуге бір саяси партиядан оған саяси партиялар арасында бөлінетін депутаттық мандаттардың белгіленген санының отыз процентінен аспайтын адамдар саны енгізілген бір ғана тізім жіберіледі.  Партиялық тізімде **үш санат өкілдерінің: әйелдердің, жиырма тоғыз жасқа толмаған адамдардың, мүгедектігі бар адамдардың** саны оған енгізілген адамдардың жалпы санының кемінде отыз пайызын құрауға тиіс. | Осы СК 1-тармағына ұқсас |
|  | 97-1-баптың  5-тармағы | **97-1-бап. Депутаттық мандаттарды партиялық тізімдер бойынша дауыс берудің қорытындыларына қарай бөлу**  …  5. Депутаттық мандаттарды бөлу кезектілігін саяси партияның басшы органы осы Конституциялық заңның 89-бабының 4-тармағына сәйкес партиялық тізімге енгізілген кандидаттар арасынан сайлау қорытындылары жарияланған күннен бастап он күннен кешіктірмей айқындайды.  Осы тармақтың бірінші бөлігінде белгіленген мерзімдерде саяси партияның басшы органы алынған депутаттық мандаттарды бөлу кезектілігін айқындамаған жағдайда, Орталық сайлау комиссиясының қаулысымен партия алған депутаттық мандаттарды бөлу мемлекеттік тілдің әліпбилік ретімен тіркелген тізімдерге сай жүзеге асырылады. | **97-1-бап. Депутаттық мандаттарды партиялық тізімдер бойынша дауыс берудің қорытындыларына қарай бөлу**  …  5. Депутаттық мандаттарды бөлу кезектілігін саяси партияның басшы органы осы Конституциялық заңның 89-бабының 4-тармағына сәйкес партиялық тізімге енгізілген кандидаттар арасынан сайлау қорытындылары жарияланған күннен бастап он күннен кешіктірмей айқындайды.  Осы тармақтың бірінші бөлігінде белгіленген мерзімдерде саяси партияның басшы органы алынған депутаттық мандаттарды бөлу кезектілігін айқындамаған жағдайда, Орталық сайлау комиссиясының қаулысымен партия алған депутаттық мандаттарды бөлу мемлекеттік тілдің әліпбилік ретімен тіркелген тізімдерге сай жүзеге асырылады.  **Депутаттық мандаттарды бөлу кезінде үш санаттағы өкілдер саны: әйелдер, жиырма тоғыз жасқа толмаған адамдар, мүгедектігі бар адамдар партия алған депутаттық мандаттардың жалпы санының кемінде отыз пайызын құрауға тиіс.** | Осы СК 1-тармағына ұқсас |
|  | 97-1-баптың  6-тармағы | **97-1-бап. Депутаттық мандаттарды партиялық тізімдер бойынша дауыс берудің қорытындыларына қарай бөлу**  …  6.Депутат мерзімінен бұрын шығып қалған жағдайда, оның мандаты Орталық сайлау комиссиясының қаулысымен саяси партияның тізіміне енгізілген кандидаттар арасынан саяси партияның басшы органы осы баптың 5-тармағына сәйкес айқындайтын келесі кандидатқа беріледі.  Тиісті партиялық тізімде кандидаттар қалмаған жағдайда Мәжіліс депутаттарының келесі сайлауына дейін мандат бос қалады.  Саяси партиялар Орталық сайлау комиссиясына бұл туралы жазбаша өтініш және саяси партияның басшы органы отырысының хаттамасынан үзінді көшірме бере отырып, кандидаттардың партиялық тізімдегі кезектілігін өзгертуге құқылы. | **97-1-бап. Депутаттық мандаттарды партиялық тізімдер бойынша дауыс берудің қорытындыларына қарай бөлу**  ...  6.Депутат мерзімінен бұрын шығып қалған жағдайда, оның мандаты Орталық сайлау комиссиясының қаулысымен саяси партияның тізіміне енгізілген кандидаттар арасынан саяси партияның басшы органы осы баптың 5-тармағына сәйкес айқындайтын келесі кандидатқа беріледі. **Бұл ретте осы баптың 5-тармағы үшінші бөлігінің талаптары сақталуға тиіс.**  Саяси партиялар Орталық сайлау комиссиясына бұл туралы жазбаша өтініш және саяси партияның басшы органы отырысының хаттамасынан үзінді көшірме бере отырып, кандидаттардың партиялық тізімдегі кезектілігін өзгертуге құқылы. | Осы СК 1-тармағына ұқсас |
|  |  | **Жоқ** | **2-бап. Осы Конституциялық заңның 1-бабының күші осы Конституциялық заң қолданысқа енгізілгенге дейін тағайындалған сайлауды өткізуге байланысты туындаған құқықтық қатынастарға қолданылмайды.** | 2016 жылғы 6 сәуірдегі «Құқықтық актілер туралы» ҚР Заңының 24-бабының 4 тармағына сәйкес келтіру мақсатында |
|  |  | **Жоқ** | **3-бап. Осы Конституциялық заң алғашқы ресми жарияланған күнінен кейін күнтізбелік он күн өткен соң қолданысқа  енгізіледі.** | 2016 жылғы 6 сәуірдегі «Құқықтық актілер туралы» ҚР Заңының 24-бабының 4 тармағына сәйкес келтіру мақсатында |

**Қазақстан Республикасының**

**Әділет министрі М. Бекетаев**